Diari Oficial de la Generalitat Valenciana


Sumari del DOGV 5240, del 18-04-2006 (2006/3626)

RESOLUCIÓ de 24 de febrer de 2006, del conseller de Territori i Habitatge, per la qual s'aprova definitivament la modificació puntual núm. 3 de les normes subsidiàries d'Aigües.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3626


Data del document
:   24-02-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Aigües
    * pla d'urbanisme

RESOLUCIÓ de 24 de febrer de 2006, del conseller de Territori i Habitatge, per la qual s'aprova definitivament la modificació puntual núm. 3 de les normes subsidiàries d'Aigües. [2006/X3626]  
Vista la modificació puntual núm. 3 de les normes subsidiàries del municipi d'Aigües (Alacant), i de conformitat amb els següents,  
Antecedents de fet  
Primer. el Projecte de modificació puntual es va sotmetre a informació pública durant un mes mitjançant un acord de Ple de l'Ajuntament del dia 15 d'abril de 2005, publicant-se l'anunci en el Diari Oficial de la Generalitat Valenciana de 28 d'abril de 2005 i en el diari Las Provincias de 27 d'abril del mateix any. Durant el pertinent període d'exposició pública, no es va presentar cap al·legació. Va ser aprovat provisionalment pel mateix òrgan amb data 17 de juny de 2005.   
Segon. La documentació està integrada per memòria informativa, memòria justificativa i plànols.   
Tercer. La Comissió Territorial d'Urbanisme en sessió realitzada el dia 17 de novembre de 2005 va emetre informe favorable a la modificació núm. 3 de les normes subsidiàries d'Aigües, i l'expedient es remet al conseller de Territori i Habitatge per a la seua aprovació definitiva, després del dictamen previ del Consell Jurídic Consultiu.   
Quart. El conseller de Territori i Habitatge amb data 9 de desembre de 2005 va emetre informe favorable a l'alteració de les zones verdes afectades per la modificació puntual núm. 3 de les normes subsidiàries del municipi d'Aigües, sol·licitant dictamen del Consell Jurídic Consultiu.  
Cinqué. Amb data 6 de febrer de 2006 el Consell Jurídic Consultiu va emetre dictamen considerant que escau que la Conselleria de Territori i Habitatge aprove amb caràcter definitiu la modificació puntual núm. 3.   
Fonaments de dret  
Primer. En la tramitació d'aquest procediment administratiu s'han observat les prescripcions legals establides.   
Segon. L'objecte del projecte és l'ordenació dels terrenys que constitueixen l'àmbit de l'estudi de detall del barri de la Torre i contornada, de manera que s'integre amb el barri existent. Amb aquest fi es traça un vial que travessa l'àmbit de l'estudi de detall i continua a través de la zona verda confrontant, disminuint per tant la superfície d'aquesta. En la part inferior de l'àmbit de l'estudi de detall es modifica l'alineació a fi de donar-li més amplària al vial existent i mantenir les alineacions confrontants. L'àrea virtual té una superfície de 7.928,41 m², i la superfície que passa de zona verda a vial és de 380,30 m². Així, la superfície destinada a vials passa de 1.293,84 m² a 3.226,65 m², i la superfície destinada a zona verda passa de 1.923,18 m² a 1.543,54 m².  
Es justifica que el planejament vigent té una superfície de zones verdes per habitant (calculat per a una previsió de 2.795 habitants) de 8,93 m², i amb la modificació proposada quedarien en 8,79 m², superior als 5 m² per habitant que exigeix la LRAU.  
Aquesta modificació comporta una diferent qualificació o ús de zona verda.  
Tercer. Advertit que es produeixen alteracions en sòls amb qualificació de zona verda, consta en l'expedient tant l'informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU, com el dictamen favorable del Consell Jurídic Consultiu de la Comunitat Valenciana conforme requereix l'article 10.8.e de la Llei 10/1994, de 19 de desembre, del Consell Jurídic Consultiu.  
Vistos els preceptes legals citats i la resta de general i pertinent aplicació, conforme a l'Acord de la Comissió Informativa de la Comissió Territorial d'Urbanisme d'Alacant i conforme al Consell Jurídic Consultiu de la Comunitat Valenciana.  
Per aquesta raó, i de conformitat amb l'informe del Servei de Coordinació Territorial de la Direcció General de Planificació i Ordenació Territorial i amb l'acord de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 3 de les normes subsidiàries d'aigües.  
Contra aquesta resolució, que posa fi a la via administrativa, es pot interposar recurs potestatiu de reposició davant el conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les persones interessades puguen exercir qualsevol altre recurs que estimen oportú..  
València, 24 de febrer de 2006.. El conseller: Rafael Blasco Castany.